Rikunarita-ORG/Wikinium huggingface dataset:
# Norwèhen

**Norwèhen** (hurup Arab Gundul: نورويهن atawa نورويخن; basa Nor Buku: *Norge*; basa Nor Baru: *Noreg*; basa Sami Lor: *Norga*) atawa **Norwègen** (hurup Arab Gundul: نورويݢن) atawa resminya **Kerajaan Norwèhen** (hurup Arab Gundul: كراجأن نورويهن; basa Nor Buku: *Kongeriket Norge*; basa Nor Baru: *Kongeriket Noreg*; basa Sami Lor: *Norgga gonagasriika*; basa Sami Lulé: *Vuona gånågisrijkka*; basa Sami Kidul: *Nöörjen gånkarïjhke*; basa Kwèn: *Norjan kuninkhaanvaltakunta*) entu atu negara di blèlirnya Èropa. Ni negara juga' bagèan kulonnya Semenanjung Skandinawi. Norwèhen punya daratan utama dikulilingin ama Laot Lor èn Laotan Atlantik di bekulonnya, srènta watesan ama Ruslan, Pinlan, èn Swèden di blètannya. Panté kidulnya ngelingkup Oslopior, Skagerak, èn Laot Lor. Adapun ni negara punya hopstad nama Oslo.

Kerajaan Norwèhen udah merdéka dah tu semprakan tahon 1814. Dia punya hop negara entu raja, sekarang Raja Harald V (per tahon 2022). Saben tanggal 17 Méi diperingetin ari nasional, nyang dalem rangka ari wèt dasar Norwèhen tahon 1814. Parlemènnya digero' *Stortinget* èn anggotanya dipili liwat pemilian umum saben 4 tahon sekali.

Ada sekitaran 5 juta orang nyang tinggal di Norwèhen. Adapun orang Norwèhen bisa digero' sebagé **orang Nor** (hurup Arab Gundul: اورڠ نور).

Basa resminya ni negara entu basa Nor. Cuman, ni negara punya basa resmi ada punya dua ragem pakem nyang digero' sebagé **basa Nor Buku** (*Bokmål*) ama **basa Nor Baru** (*Nynorsk*). Selaèn entu, ada juga' basa Sami Lor nyang juga' atu deri 3 ragem basa Sami nyang di Norwèhen nyang paling banyak dipaké. Hata, basa Sami Lor juga' jadi atu basa resmi di beberapa haminté.

## Ruju'an
# Liwerpul

Liwerpul punya lambang
**Liwerpul** (hurup Arab Gundul: ليورفول) ya'entu kota ama kedemangan mètropolitan di Mèrsiséd, Inggris belah lor-kulon. Tahon 2022, jumblah penduduk nyang pada ngejogrog di mari secuplek 500.500 orang.

## Ruju'an
# Marih

Tampang Marih di luar angkasa
**Marih** atawa **Marik** (hurup Arap gundul: مريخ; Indonésia: *Mars*; lambang: ) ya'entu planit keëmpat nyang paling deket deri mataari. Enni planit juga sering dipoyok sebagé "planit mèrah" bahna warna planitnya kalo diliat paké mata telanjang entu kemèrahan lantaran besi oksida nyang ada di amparan tanah planitnya. Marih entu planit batu nyang atmospèrnya rada nipis. Daratannya ada kawah, gunung api, lebak, gurun, èn tutupan ès. Lamanya Marih punya puteran sumbu dan perobahan kapra sama kaya' di bumi. Ada gunung nyang paling tinggi di Marih, gunung Olympus Mons namanya, nyang juga jadi gunung paling tinggi seantèro Tata Kemataarian. Terus, Valles Marineris juga jadi lebak paling jero èn gedé seantèro Tata Kemataarian. Ini planit ada punya dua bulan, yaitu Pobos èn Démos. Lama kiteran kuliling mataarinya 687 ari. Laèn entu, juga Marih ngiter di sumbunya. Lamanya entu 25,62 jam, bèda tipis ama Bumi punya puteran sumbu.

## Ruju'an
# Niu-Yorek (negeri di AS)

**Niu-Yorek** (hurup Arab Gundul: نيو يورک; Inggris: *New York*) ya'entu atu negeri di wilayah lor-wètan Amrik Serèkat nyang watesan ama Inggris Baru èn watesan antérobangsa ama Kanada.

## Ruju'an
# Empunyaan barengan

Tenger empunyaan barengan
**Empunyaan barengan** entu apa-apa gawéan nyang udah kaga' diwatesin lagi hak maké deri dia punya *kekayaan intelektual*, lantaran entu hak mentak udah abis wayahnya, kudu diserahin, dilepasin kendiri, atawa mentak kaga' bisa kaci. Bahna kaga' ada nyang nyekel lagi entu hak maké sendèwèk, sapa-sapa baé diboléin ama wèt bakal nyemenggahin entu gawéan kaga' perlu paké ijin-ijin lagi.

Saben taonnya, Ari Empunyaan Barengan diraméin bakal ngeriain gawéan nyang udah jadi empunyaan barengan. Ni pemingsèran gawéan nyang tadinya gableg hak keja jadi empunyaan barengan biasanya dilakonin saben tanggal 1 Januari, ngrikutin wèt hak keja di laèn-laèn negeri.

## Ruju'an
# Manitoba

**Manitoba** (hurup Arab Gundul: ) entu hatu propinsi Kanada. Manitoba keperna ampir di sintrem Kanada. Manitoba jadi propinsi nomer anam paling gedé nyang nyenggar ampé 647.797 km². Manitoba ada punya 1.379.584 orang nyang duduk di situ di taon 2020.

## Ruju'an
# Sejarah

**Sejarah** (hurup Arab Gundul: سجاره‎; Yunani: *ἱστορία*) entu èlmu nyang ngebelajarin pasal apa nyang tau kejadian di wayah dulu biar bisa jadi pelajaran bakal orang-orang wayah gini biar kaga' ngulangin jinganan nyang sama.

## Ruju'an